बीजेपी के डिजिटल ऑपरेशन के मुखिया अरविंद गुप्ता कहते हैं, "इससे इनकार नहीं किया जा सकता कि विरोधी आवाजें तेज हो गई हैं, ऐसा होना भी था. सत्त में बैठे हर किसी को विरोध का सामना करना पड़ता है. लेकिन मोदी को लेकर देश में कुल मिलाकर सकारात्मक माहौल है. लोगों को लगता है कि उनके पास एक ऐसा नेता है, जिसके साथ वे खुद को जोड़ सकते हैं. लोग उनसे जुड़ाव महसूस करते हैं और सरकार से प्रत्यक्ष सूचना प्राप्त कर सकते हैं." लोग यह समझने लगे हैं कि सरकारी नीतियों की जानकारी उन्हें संपादकों, स्तंभकारों, टीवी एंकरों और विश्लेषकों के बिना भी मिल सकती है और मौजूदा दौर में सोशल मीडिया के नायक बन चुके मोदी की यही सबसे बड़ी उपलब्धि है.